b'\n_START_ARTICLE_\nPustinje i vegetacija su\xc5\xa1nih podru\xc4\x8dja\n_START_SECTION_\nDefinicija i ra\xc5\xa1irenost\n_START_PARAGRAPH_\nPustinje i vegetacija su\xc5\xa1nih krajeva dobivaju godi\xc5\xa1nju koli\xc4\x8dinu padalina od 25 cm ili manje i imaju suhu ili vrlo suhu klimu koju odlikuje sna\xc5\xbean deficit vla\xc5\xbenosti, gdje godi\xc5\xa1nji mogu\xc4\x87i gubitak vlage preko evapotranspiracije daleko prelazi koli\xc4\x8dinu dobijenih oborina. Pustinje i su\xc5\xa1na vegetacija se pojavljuje u tropskim, subtropskim i regijama sa umjerenom klimom. Pustinjsko zemlji\xc5\xa1te je obi\xc4\x8dno pjeskovito ili kamenito i ima malo organskih materija. Slano zemlji\xc5\xa1te je \xc4\x8desto._NEWLINE_Biljke i \xc5\xbeivotinje ovih stani\xc5\xa1ta su prilago\xc4\x91ene niskoj razini vlage. Hiperaridne regije su uglavnom bez vegetacije i \xc5\xbeivotinja, a u njih spadaju kamenite pustinje i pje\xc5\xa1\xc4\x8dane dine. U vegetaciju u regijama sa suhom klimom spadaju i neki travnjaci, \xc5\xa1ikare i manje \xc5\xa1ume. Biljke koje su prilago\xc4\x91ene suhoj klimi se nazivaju kserofitima, a u njih spadaju sukulentne biljke, geofiti, sklerofitne i sli\xc4\x8dne biljke. \xc5\xbdivotinje, uklju\xc4\x8duju\xc4\x87i i kukce, gmazove, pau\xc4\x8dnjake, ptice i sisavce, \xc4\x8desto izleze van samo no\xc4\x87u kako bi izbjegle velike vru\xc4\x87ine i gubitak vode.'